ཞི་ཅིན་ཕིང་གིས།ཀྲུང་གོའི་ཕྱོགས་ནས་ཁུ་པའི་ཏང་དང་སྲིད་གཞུང་།མི་དམངས་བཅས་ནས་ཀྲུང་གོ་དང་ཁུ་པའི་འབྲེལ་བ་གོང་འཕེལ་གཏོང་རྒྱུར་བློ་བརྟན་འགྱུར་མེད་ངང་ཤུགས་སྣོན་རྒྱག་པའི་ཆོད་སེམས་ལ་བསྔགས་བརྗོད་ཆེན་པོ་བྱེད་ཀྱི་ཡོད།ཕྱོགས་གཉིས་པོས་རྒྱང་རིང་ལ་གཞིགས་པ་དང་།གཅིག་གྱུར་ཇུས་འགོད་བྱེད་པ།མཉམ་ཤུགས་སྒྲིལ་ཏེ་ཀྲུང་གོ་དང་ཁུ་པའི་འབྲེལ་བ་རྒྱུན་མཐུད་གོང་འཕེལ་གཏིང་ཟབ་འགྲོ་རྒྱུར་སྐུལ་འདེད་གཏོང་དགོས་པ་དང་།ཆབ་སྲིད་ཐད་ཕན་ཚུན་བར་ཡིད་ཆེས་སྔར་བས་ཟབ་ཏུ་གཏོང་བ་དང་ཕན་ཚུན་རྒྱབ་སྐྱོར་བྱེད་པ།དཔལ་འབྱོར་ཐད་གཉིས་ཕན་མཉམ་རྒྱལ་དང་ཕན་ཚུན་རོགས་རམ་བྱེད་པ།རྒྱལ་སྐྱོང་སྲིད་འཛིན་ཐད་སྤེལ་རེས་ལ་ཤུགས་སྣོན་དང་ཕན་ཚུན་དཔྱད་གཞིར་འཛིན་དགོས།ཕྱོགས་གཉིས་པོས་ཕན་ཚུན་བར་གྱི་སྲོག་ཤིང་ཁེ་ཕན་དང་དོ་ཁུར་བྱ་ཡུལ་གལ་ཆེན་དང་འབྲེལ་བ་ཡོད་པའི་གནད་དོན་ཐད་ཕན་ཚུན་རྒྱབ་སྐྱོར་མཐའ་གཅིག་ཏུ་བྱེད་དགོས་པ་དང་།ཀྲུང་གོའི་ཕྱོགས་ནས་ཁུ་པས་རྒྱལ་ཁབ་ཀྱི་བདག་དབང་སྲུང་སྐྱོང་དང་།རང་རྒྱལ་ཁབ་ཀྱི་རྒྱལ་ཚུལ་དང་འཚམས་པའི་སྤྱི་ཚོགས་རིང་ལུགས་ཀྱི་འགྲོ་ལམ་ཐོག་བསྐྱོད་རྒྱུར་རྒྱབ་སྐྱོར་མཐའ་གཅིག་ཏུ་བྱ་རྒྱུ་ཡིན།ཁུ་པའི་མི་དམངས་ནས་བློ་མཐུན་ལའོ་འར་དང་བློ་མཐུན་ཀྲུའུ་ཞི་སོགས་ཁུ་པའི་འགོ་ཁྲིད་ཀྱིས་ནུས་ལྡན་གྱི་འགོ་ཁྲིད་གནང་བའི་འོག་དུས་བསྟུན་མདུན་སྐྱོད་དང་།གསར་འབྱེད་ཡར་བརྩོན།མཐུན་སྒྲིལ་འབད་འཐབ་བཅས་བྱས་ནས་གྲུབ་འབྲས་གསར་པ་དེ་བས་མང་བ་རྒྱུན་ཆད་མེད་པར་ཐོབ་ངེས་ཡིན་པར་ཡིད་ཆེས་ཡོད།ཀྲུང་གོའི་ཕྱོགས་ནས་ཁུ་པས་དུས་ཡུན་རིང་པོའི་ནང་ཀྲུང་གོ་དང་ལ་ཏིང་ཨ་མེ་རི་ཁ་གླིང་དང་ཅ་ལ་པིའི་རྒྱལ་ཁབ་ཀྱི་འབྲེལ་བའི་གོང་འཕེལ་ལ་སྐུལ་འདེད་གཏོང་ཆེད་ནུས་པ་གལ་ཆེན་ཐོན་པར་བསྔགས་བརྗོད་ཞུ་གི་ཡོད།ཁུ་པའི་ཕྱོགས་ནས་རྒྱལ་སྤྱི་དང་ས་ཁུལ་གྱི་གནད་དོན་གལ་ཆེ་རིགས་ཐད་གཞོགས་འདེགས་མཐུན་སྦྱོར་དམ་ཟབ་བྱ་རྒྱུ་རྒྱུན་འཁྱོངས་བྱ་འདོད་ཡོད།